राजस्थान-मध्यप्रदेश कुश्ती दंगल का आगाज कल से
उदयपुर | 27वांराजस्थान-मध्यप्रदेश केसरी कुश्ती दंगल शुक्रवार से गांधी ग्राउंड में शुरू होगा। दंगल से जुड़ी सभी तैयारियां पूरी हो चुकी हैं। दंगल में आने वाले पहलवानों के ठहरने की व्यवस्था भंडारी दर्शक मंडप, अजंता होटल, शिव निवास में की गई है। जबकि पहलवानों के भोजन की व्यवस्था दंगल समिति करेगी।
कुश्ती प्रतियोगिता 5 वर्ग में होगी। पहलवानों का वजन शुक्रवार सुबह प्रतियोगिता स्थल पर लिया जाएगा। कुश्ती के परिणाम निकालने के लिए प्रारंभ से ही अंक प्रणाली और आधुनिक नियम लागू किए जाएंगे। दंगल को सफल बनाने के लिए राष्ट्रीय-अंतर्राष्ट्रीय निर्णायकों को आमंत्रित किया गया है। इसमें शिव लाल ग्रेवाल, वेदप्रकाश यादव इंदौर, कृपाशंकर पटेल, सत्यदेव मलिक, हरीश राजोरा, संजीव मलिक, रतन लाल जाट, कल्याण मल विश्नोई, राम रतन गुजर, वीरेंद्र निश्चित को विशेष तौर पर बुलाया गया है।
यहमिलेंगे पुरस्कार : राजस्थान-मध्यप्रदेशकेसरी उपाधि के विजेता पहलवान को 25000 रुपए नकद और चांदी की गुर्ज, उपविजेता को 11000 रुपए नकद और शील्ड और तीसरे स्थान पर रहने वाले को 3000 रुपए नकद और शील्ड प्रदान की जाएगी। इसी तरह राजस्थान-मध्यप्रदेश कुमार वर्ग, राजस्थान-मध्यप्रदेश किशोर वर्ग, राजस्थान-मध्यप्रदेश बसंत वर्ग और महिला सितारा-ए-राजस्थान मध्यप्रदेश वर्ग में भी विभिन्न पुरस्कार राशि रखी गई है।
bho_Deva hin_Deva hin_Deva hin_Deva